මහර බන්ධනාගාරයේ ඇති වූ නොසන්සුන්තාවට හේතුව රිමාන්ඩ් බන්ධනාගාරය තුළ කොවිඩ් ආසාදිතයන් සිටින බවට දැන ගන්නට ලැබීම සහ එහි දැඩි තදබදය ඇතුළු කරුණු බව ඒ පිළිබඳව සොයා බැලීම සඳහා පත් කළ පංච පුද්ගල කමිටු අතුරු වාර්තාවේ දැක්වෙනවා.මේ දක්වා ඉදිරිපත් වූ සාක්ෂි හා සිදුකළ නිරීක්ෂණ මෙන්ම ඒ සඳහා නිර්දේශද ඇතුළත් මෙම වාර්තාවේ දැක්වෙන්නේ තදබදය අවම කිරීම සඳහා රැඳවියන් ඇප මත නිවෙස් වෙත යාම කඩිනම් කරවීමට පියවර ගත යුතු බවයි.පසුගිය නොවැම්බර්  29 වැනිදා ඇති වූ මෙම ගැටුම සම්බන්ධයෙන් විමර්ශනය කිරීමට විශ්‍රාමික මහාධිකරණ විනිසුරු සරෝජිනී කුසලා වීරවර්ධනගේ ප්‍රධානත්වයෙන් අදාළ කමිටුව පත් කරනු ලැබුවේ අධිකරණ අමාත්‍ය ජනාධිපති නීතිඥ අලි සබ්‍රි විසින්.පසුගිය දා භාර දුන් කමිටුවේ අතුරු වාර්තාව ඊයේ පාර්ලිමේන්තුවට ඉදිරිපත් කෙරුණා.කමිටුව ලබාගත් සාක්ෂිවලට අනුව ගැටුම හටගෙන ඇත්තේ පසුගිය 29 වන දා පස්වරු 3.30 ට පමණ එම් 2 වාට්ටුව අසළ ආහාර බෙදමින් සිටින අවස්ථාවකදීයි.එම අවස්ථාවේ එම්. 2 වාට්ටුවේ දොර විවෘතව තිබූ නිසා එහි සිටි රැදවියන් පිරිසක් ඉදිරියට පැමිණ අසළ ඇති එල් වාට්ටුව දෙසට ලොක් ඩවුන් යැයි පවසමින් ගොස් තිබෙනවා.එම අවස්ථාවේ රැඳවියන් කෑම වතුර වගේ  යැයි පවසා මැසිවිලි නගා ඇති අතර සමීර, ටානියා යන දෙදෙනා අගුලු‍ දමා තිබූ එල්.